|  |  |
| --- | --- |
|  | **REPUBLIKA HRVATSKA****ZAGREBAČKA ŽUPANIJA****GRAD SVETI IVAN ZELINA****GRADONAČELNIK** |
| **hr)zg-zelina** |
|  | KLASA: 612-01/20-01/04URBROJ: 238/30-02/07-20-1Sv. Ivan Zelina, 13. studenoga 2020. |

 **GRADSKOM VIJEĆU**

 **GRADA SVETOG IVANA ZELINE**

**Predmet**: Prijedlog Programa javnih potreba u kulturi Grada Svetog Ivana Zelineza 2021. godinu

 Poštovani,

 prema članku 1. Zakona o financiranju javnih potreba u kulturi («Narodne novine», br. 47/90, 27/93 i 38/09) gradovi donose programe javnih potreba u kulturi, te za njihovo provođenje osiguravaju sredstva iz svojih proračuna, u skladu sa zakonom; programom javnih potreba u kulturi obuhvaćaju se svi oblici poticanja i promicanja kulture i kulturnih djelatnosti što pridonose razvitku i unapređivanju svekolikog kulturnog života u Republici Hrvatskoj; pri utvrđivanju programa javnih potreba u kulturi polazi se od potreba i postignutog stupnja razvitka kulture i kulturnih djelatnosti.

 Prema članku 9a. istog Zakona, javne potrebe u kulturi, za koje se sredstva osiguravaju iz proračuna gradova, jesu kulturne djelatnosti i poslovi, akcije i manifestacije u kulturi od interesa za gradove koje oni programom utvrde kao svoje javne potrebe, kao i one koje su utvrđene posebnim zakonom, a osobito: - djelatnost i poslovi ustanova kulture, udruženja i drugih organizacija u kulturi, kao i pomaganje i poticanje umjetničkog i kulturnog stvaralaštva, - akcije i manifestacije u kulturi što pridonose razvitku i promicanju kulturnog života, - investicijsko održavanje, adaptacije i prijeko potrebni zahvati na objektima kulture.

 Obzirom na navedeno, temeljem članka 9a., stavka 4. istog Zakona , te članka 36.a Statuta Grada Svetog Ivana Zeline („Zelinske novine“, br. 8/01, 7/02, 10/04, 1/06, 3/06 -pročišćeni tekst, 9/09, 11/09 – pročišćeni tekst, 5/13, 12/13 - pročišćeni tekst, 4/18, 20/18 – pročišćeni tekst i 9/20) i članka 47. Poslovnika Gradskog vijeća Grada Svetog Ivana Zeline („Zelinske novine“, br. 8/01, 1/06, 9/09, 11/09 – pročišćeni tekst, 5/13, 12/13 - pročišćeni tekst, 4/18 i 20/18 – pročišćeni tekst), predlažem donošenje Programa javnih potreba u kulturi Grada Svetog Ivana Zeline za 2021. godinu, kao u privitku.

**GRADONAČELNIK**

**Hrvoje Košćec**

|  |  |  |
| --- | --- | --- |
|  | **REPUBLIKA HRVATSKA****ZAGREBAČKA ŽUPANIJA****GRAD SVETI IVAN ZELINA****GRADSKO VIJEĆE** |  |
| **hr)zg-zelina** |  |
|  | KLASA: 612-01/20-01/04URBROJ: 238/30-01/01-20-4Sv. Ivan Zelina, 21. prosinca 2020. |  |

Temeljem članka 9a. stavka 4. Zakona o financiranju javnih potreba u kulturi («Narodne novine», br. 47/90, 27/93 i 38/09) te članka 16. Statuta Grada Sv. Ivana Zeline ("Zelinske novine", br. 8/01, 7/02, 10/04, 1/06, 3/06 – pročišćeni tekst, 9/09, 11/09 – pročišćeni tekst, 5/13, 12/13 – pročišćeni tekst, 4/18, 20/18 – pročišćeni tekst i 9/20), Gradsko vijeće Grada Svetog Ivana Zeline na 21. sjednici održanoj dne 21. prosinca 2020. godine donijelo je

**PROGRAM**

**JAVNIH POTREBA U KULTURI**

**GRADA SVETOG IVANA ZELINE ZA 2021. GODINU**

**Članak 1.**

Javne potrebe u kulturi Grada Svetog Ivana Zeline za koje se sredstva osiguravaju u gradskom proračunu su one potrebe koje utvrđuju posebni zakoni, kao i one kulturne djelatnosti, poslovi i aktivnosti koje navodi ovaj Program.

**Članak 2.**

Javne potrebe u kulturi Grada Svetog Ivana Zeline za 2021. godinu utvrđuju se kako slijedi:

1. Potrebe ustanova u kulturi u vlasništvu Grada (plaće, investicije, materijalni i programski troškovi)
2. Zaštita kulturnih dobara i sakralnih objekata
3. Potrebe udruga u kulturi koje svojim programima zadovoljavaju javne potrebe u kulturi

Ukupno planirana sredstva iz izvornog Proračuna Grada Svetog Ivana Zeline za 2021. godinu za ovaj Program iznose 3.327.850,00 kuna.

1. USTANOVE U KULTURI
2. Pučko otvoreno učilište Sveti Ivan Zelina:

Za Pučko otvoreno učilište planirana su sredstva u iznosu od 965.600,00 kuna i to kako slijedi:

1. Za redovnu djelatnost planirana su sredstva u iznosu od 706.600,00 kuna.
2. Za nabavu opreme i ulaganja u imovinu planirana su sredstva u iznosu od 60.000,00 kuna.
3. Za Zelinsko amatersko kazalište ZAMKA koje djeluje u okviru Pučkog otvorenog učilišta planirana su sredstva u iznosu od 25.000,00 kuna.
4. Za programe i to:
* Recital suvremenoga kajkavskoga pjesništa Kaj v Zelini - 20.000,00 kuna
* Smotra dječjega kajkavskoga pjesništa Dragutin Domjanić - 25.000,00 kuna
* Izdavačka djelatnost - 10.000,00 kuna
* Program kazališta, koncerti i kulturni četvrtak – 30.000,00 kuna
* „Kratki na brzinu“ – Diverzije – 10.000,00 kuna
* Likovno izlagački program – 16.000,00 kuna
* Književni festival sa Sajmom knjiga – 15.000,00 kuna
* Pripreme za državnu maturu – 20.000,00 kuna
* Kino program – 20.000,00 kuna
* Tečajevi za građane – 8.000,00 kuna

1. Gradska knjižnica Sveti Ivan Zelina:

 Za Gradsku knjižnicu planirana su sredstva u iznosu od 457.500,00 kuna i to kako slijedi:

1. Za redovnu djelatnost planirana su sredstva u iznosu od 404.500,00 kuna.
2. Za nabavu knjiga planirana su sredstva u iznosu od 53.000,00 kuna.
3. Muzej Sveti Ivan Zelina:

Za Muzej planirana su sredstva u iznosu od 1.528.750,00 kuna i to kako slijedi:

1. Za redovnu djelatnost i nabavu opreme planirana su sredstva u iznosu od 871.250,00 kuna.
2. Za programe i to:
* Muzejsko-galerijska djelatnost i restauratorski radovi na muzejskom inventaru - 70.000,00 kuna
* Arheološka istraživanja (lokalitet Graci, Kapela sv. Kuzme i Damjana, Zelingrad - 50.000,00 kuna
* Istraživanje zelinske povijesti - 10.000,00 kuna
* Priprema i provedba EU projekta Zelingrad – 187.500,00 kuna
* Priprema EU projekta Interreg Kreativna Europa - 20.000,00 kuna
* Manifestacije u kulturi (Viteški turnir, Dan trgovišta, Zelingrad) – 80.000,00 kuna
* Održavanje Zelingrada i konzervatorski radovi – 60.000,00 kuna
* Uređenje vinskog podruma – 50.000,00 kuna
* Uređenje 2. kata Muzeja – 60.000,00 kuna
* Nabava muzejskih izložaka – 10.000,00 kuna
* Nakladnička djelatnost (izdavanje knjiga, zbornika) – 20.000,00 kuna
* Restauratorski radovi na muzejskom materijalu – 20.000,00 kuna
* Spomen obilježje Beethovenu i Grofici - 20.000,00 kuna
1. ZAŠTITA KULTURNIH DOBARA I SAKRALNIH OBJEKATA

Za zaštitu kulturnih dobara i sakralnih objekata planirana su sredstva u iznosu od 200.000,00 kuna.

1. UDRUGE U KULTURI:

Za udruge u kulturi planirana su sredstva u iznosu od 176.000,00 kuna i to kako slijedi:

* Hrvatsko pjevačko društvo „Zelina“ – 100.000,00 kuna
* Vitezovi zelingradski – 36.000,00 kuna
* Ostale donacije – 40.000,00 kuna.

**Članak 3.**

Planirana sredstva iz točke I. članka 2. ovog Programa osiguravaju se Proračunskim korisnicima Grada Svetog Ivana Zeline, sukladno Odluci o izvršavanju Proračuna Grada Svetog Ivana Zeline za 2021. godinu.

Gradonačelnik Grada Svetog Ivana Zeline će, u okviru planiranih sredstava iz točke II. članka 2. ovog Programa, odrediti visinu iznosa sredstava za zaštitu kulturnih dobara u vlasništvu Grada Svetog Ivana Zeline, te visinu iznosa sredstava za zaštitu kulturnih dobara i sakralnih objekata koji nisu u vlasništvu Grada Svetog Ivana Zeline.

Planiranim sredstvima iz točke III. članka 2. ovog Programa raspolagat će se sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/2015).

**Članak 4.**

Ovaj Program stupa na snagu 01. siječnja 2021 . godine, a objavit će se u «Zelinskim novinama» službenom glasilu Grada Svetog Ivana Zeline.

|  |
| --- |
| **PREDSJEDNIK GRADSKOG VIJEĆA** |
| **GRADA SVETOG IVANA ZELINE** |
|  **Darko Bistrički, struc.spec.ing.građ.** |